Lav et referat af nedenstående tekst:

Tekst:
En 34-årig medarbejder er død af sine kvæstelser, efter at han kom alvorligt til skade på sit arbejde hos en af landets største producenter af grøntsager. Der er tale om en litauer, der kom alvorligt til skade 15. januar 2020 hos Limfjords Danske Rodfrugter 2019 A/S på virksomhedens adresse nær Storvorde i Nordjylland. Det bekræfter Nordjyllands Politi over for Fagbladet 3F. - Vi kan oplyse, at skadelidte afgik ved døden 22. januar 2020 som følge af de skader, han pådrog sig ved arbejdsulykken. De pårørende er underrettet, siger vicepolitiinspektør Niels Kronborg. Kravlede op på anlæg Ifølge Arbejdstilsynets rapport om arbejdsulykken var manden kravlet op på et produktionsanlæg til rodfrugter for at kontrollere og lave rettelser på anlægget, mens det var i gang. En slags togvogn kørte på to skinner i omkring tre meters højde og fordelte rodfrugter ned i siloer. Medarbejderen havde sin overkrop inde over den ene køreskinne. Dermed blev han ramt og klemt af togvognen, der vejer omkring to ton. Dengang oplyste politiet til TV2 Nord, at manden umiddelbart efter ulykken blev fløjet til hospital med lægehelikopter, han blev lagt i kunstigt koma i kritisk tilstand. De pårørende i Litauen er underrettet.

Referat:
En arbejdsulykke hos et frilandsgartneri i Nordjylland førte til et dødsfald for en medarbejder, bekræfter Nordjyllands Politi over for Fagbladet 3F.